Llan wussan n uzemmur [us͡san uzəmmur] mi kfan ad nexdem imensi n uzemmur [imənsi wzəmm͡ ur] ad nexdem timecreṭ n uzemmur [θiməʃrəŧ uzəmur] d tajmaɛt i yettextirin ass i deg ara ad tt-weqmen, nxeddem diɣen tiwizi n uzemmur [θiwizi wzəmm͡ ur] tesɛa 18 n wussan tettili seg 07 alamma d 24 décembre, ass n 25 décembre d ass n tuɣalin n tafukt [θuʁalin tt͡ afukθ], s-yinna akkin ad kecmen iṣemmaḍen iberkanen [iəmm͡ ađən ivərkanən] sɛan 20 n yum ttekmaṣin si 25 décembre alamma d 31 janvier qqaren-asent lyali n ccetwa [ljali nʃʃ͡ ətwa] neɣ lyali tiberkani [ljali θivərkanin], umbɛed d iṣemmaḍen imellalen [iəmm͡ ađən iməl͡lalən] diɣen sɛan 20 n yum si 13 janvier alamma d 02 février qqaren-asent diɣen lyali n yennayer [ljali gg͡ ənnajər].